**Legislatíva k zápisu detí**

* zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov;
* **§ 19, § 20, § 23, § 24, § 25 zákona č. 245/2008 Z. z. o výchove a vzdelávaní (školský zákon) a o doplnení niektorých zákonov;**
* vyhláška Ministerstva školstva SR č. 320/2008 Z. z. o základnej škole;

V súlade s touto legislatívou **je zákonný zástupca dieťaťa povinný prihlásiť svoje dieťa na plnenie povinnej školskej dochádzky**v základnej škole, **ak dovŕši do 31. 8. 2016 šesť rokov**, bez ohľadu na to, či uvažujete o odklade povinnej školskej dochádzky.

**Ako zapísať dieťa do základnej školy?**

Riaditeľstvo ZŠ Jána Drdoša Vígľaš stanovilo termín zápisu detí do prvého ročníka v dňoch 7. a 8. apríla od 14:00 do 18:00 hod. v priestoroch 1. stupňa ZŠ J. Drdoša Vígľaš č. 436. Zápisu sa zúčastňuje dieťa so zákonnými zástupcami. So sebou si treba priniesť:

* občiansky preukaz zákonných zástupcov,
* rodný list dieťaťa,
* v prípade zdravotne postihnutého dieťaťa aj doklad o jeho zdravotnom postihnutí,
* vyplnenú prihlášku (tú si môžete stiahnuť z webovej stránky našej školy, alebo ju vyplníte priamo na zápise).

Ak zákonný zástupca dieťaťa požiada o odloženie plnenia povinnej školskej dochádzky, je povinný k žiadosti predložiť **aj vyjadrenie príslušného zariadenia výchovného poradenstva a prevencie** a vyjadrenie všeobecného lekára pre deti a dorast.

Ak zákonný zástupca dieťaťa požiada o to, aby bolo na plnenie povinnej školskej dochádzky výnimočne prijaté dieťa, ktoré k 31.8. 2016 nedovŕši šiesty rok veku, je povinný k žiadosti predložiť **súhlasné vyjadrenie príslušného zariadenia výchovného poradenstva a prevencie** a súhlasné vyjadrenie všeobecného lekára pre deti a dorast.

**Ak s dieťaťom, ktoré by malo nastúpiť školskú dochádzku žijete v zahraničí alebo plánujete do zahraničia odísť** musí byť riadne prihlásené do kmeňovej školy v Slovenskej republike (teda tam, kam patrí podľa školského obvodu). Pri zápise zákonný zástupca oznámi, že dieťa bude študovať v zahraničí a zároveň písomne požiada riaditeľa školy o povolenie študovať v zahraničí.